Nicolas van Werveke

Den Nicolas Paul Antoine van Werveke, gebuer den 23. Juli 1851 zu Dikrech, a gestuerwen de 24. Februar 1926 um Lampertsbierg an der Stad, war e lëtzebuergesche Professer an Historiker, ee vun de bedeitendste vu senger Generatioun.

Hie war villsäiteg aktiv, souwuel um Gebitt vun der Numismatik, der Kultur- an der Sproochfuerschung. Hie war Professer am Stater Kolléisch an an der Industrieschoul (vun Oktober 1892 un) an duerno (vun 1909 bis 1911) den éischten Direkter vum Lycée de Jeunes Filles zu Lëtzebuerg (LJFL), deen 1909 gegrënnt gouf.

Den Nicolas van Werveke huet bei der Opstellung vum Inventar vun der Nationalbibliothéik an dem Opbau vun enger Nationalbibliographie eng wäertvoll Kontributioun geleescht. Hie war de Brudder vum Geolog Leopold van Werveke a vum Architekt an Zeecheprofesser Auguste van Werveke.

Als Undenken un de van Werveke gouf 1933 zu Hollerech eng Strooss no him genannt (Rue Nicolas van Werveke).

 Publikatiounen (Auswiel) 
 Kulturgeschichte des Luxemburger Landes, 3 Bänn (1924-1926) [Neioplo duerch de Carlo Hury an 2 Bänn (1983-1984) bei den Éditions Schortgen, Esch-Uelzecht].
 Anthologie Nicolas van Werveke, publizéiert duerch d'Société des Amis de Nicolas van Werveke, mat enger Préface vum Jules Vannérus an engem Virwuert vum Edouard Oster; Lëtzebuerg (Drock: Imprimerie de la Cour Victor Bück), 1956; 386 Säiten.

 Gielercher 




 60px Preußisch Königlicher Kronen-Orden 3. Klasse 


 Literatur 
 Hommage à N. van Werveke ; Sonnernummer vun Les Cahiers luxembourgeois, Jgg. 2 (1924-1925), Nr. 7 (Juli 1925); Ss. 503-616.

 Um Spaweck 

Kategorie:Lëtzebuergesch Historiker
Kategorie:Gebuer 1851
Kategorie:Gestuerwen 1926
Kategorie:Commandeur de l'ordre de la couronne de chêne
Kategorie:Chevalier de l'ordre de mérite civil et militaire d'Adolphe de Nassau
Kategorie:Officier vum Ordre de Léopold
Kategorie:Officier d'Académie
Kategorie:Persounen, no deenen eng Struktur zu Lëtzebuerg genannt ass